
OMV MAXXMOTION Veľká cena Slovenskej republiky – najväčšie automobilové preteky na Slovensku sú tu už o mesiac

Orechová Potôň, 21.7.2026 - Počas 21. - 23. augusta 2026 sa na okruhu SLOVAKIA RING uskutoční už 17. ročník OMV MAXXMOTION Veľkej ceny Slovenskej republiky, najvýznamnejšieho a najväčšieho okruhového automobilového podujatia na Slovensku. Fanúšikovia sa môžu tešiť na atraktívny program plný najvýkonnejších pretekárskych automobilov, napínavých súbojov a bohatého sprievodného programu pre celú rodinu.
Najväčším lákadlom víkendu budú preteky GT Cup Series, ktoré prinesú na trať špičkové vozidlá kategórie GT vrátane populárnych špeciálov GT3 značiek Ferrari, Porsche, Audi, BMW či Lamborghini. Okrem šprintových pretekov sa predstavia aj hodinové vytrvalostné preteky a diváci uvidia tiež rýchle prototypy divízie D5. Súčasťou programu budú aj preteky cestovných automobilov TCR Eastern Europe, seriál Clio Cup Bohemia, Twingo Cup a ďalšie šampionáty stredoeurópskej zóny FIA CEZ.
Okrem diania na trati bude pre návštevníkov pripravené otvorené oba paddocky, autogramiády jazdcov, GRID WALK, OMV Kids zóna, verejné motokáry, zraz športových a tuningových automobilov, stretnutie historických vozidiel, Vojenské múzeum aj neďaleké ZOO Malkia Park.
OMV MAXXMOTION Veľká cena Slovenskej republiky tak opäť ponúkne jedinečný motoristický víkend pre všetkých fanúšikov rýchlych áut a aj pre celé rodiny.
Program  podujatia začína už tradične voľnými tréningami a kvalifikáciami v piatok 21.8 a pokračuje pretekovými sériami počas soboty 22.8 aj nedele 23.8.
Viac informácií o podujatí ako aj zvýhodnené vstupenky na podujatie nájdete po kliknutí TU.

***
Okruh SLOVAKIA RING / Areál SLOVAKIA RING
SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie pre prestížne svetové šampionáty pod hlavičkami FIA a FIM. Od roku 2010 prináša podujatia pre profesionálnych jazdcov, amatérov, firmy a širokú verejnosť. 
SLOVAKIA RING pri Orechovej Potôni predstavuje jedinečný areál - jediný svojho druhu na Slovensku. Ponúka možnosti jazdiť na profesionálnom automotodróme, zdokonaliť sa v škole bezpečnej jazdy, vyskúšať si terénnu jazdu vo vynovenom off-road areáli a užiť si relax v hoteli. Súčasťou širšieho areálu je aj Malkia Park - útočisko pre exotické zvieratá. K novým atrakciám patrí tiež Vojenské múzeum. Pre všetkých, ktorí si chcú preveriť a zdokonaliť svoje jazdecké zručnosti - či už na aute alebo motocykle, je pripravené profesionálne CENTRUM BEZPEČNEJ JAZDY s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a Hoteli Ring***, ktorý ponúka komfortné ubytovanie. Poslednou akvizíciou v areáli je špičkové Slovenské motokárové centrum a jeho vonkajšia dráha dlhá 1170m. To ponúka bezkonkurenčný priestor pre aktívne jazdy na motokárach pre deti, dospelých ale aj majiteľov vlastných motokár. Centrum a dráha je ako jediná na Slovensku homologizovaná licenciou CIK-FIA.
GENERÁLNYM REKLAMNÝM PARTNEROM OKRUHU JE OMV SLOVENSKO.

